ভণ্ডামি! মমতার ‘মৃত্যুকুম্ভ’ মন্তব্যে আক্রমণ বিজেপির

কলকাতা: মঙ্গলবার বিধানসভায় দাঁড়িয়ে মহাকুম্ভকে (Maha Kumbh) ‘মৃত্যুকুম্ভ’ নামে আখ্যা দিয়েছিলেন পশ্চিমবঙ্গের মুখ্যমন্ত্রী মমতা বন্দ্যোপাধ্যায় (Mamata Banerjee)। দেরি না করে পাল্টা দিল বিজেপি (BJP)। পদ্ম শিবিরের দাবি, মমতার মন্তব্য হিন্দুদের প্রতি আক্রমণ এবং তিনি হিন্দু প্রথার প্রতি অবজ্ঞা এবং বৈরিতা প্রকাশ করছেন। বিজেপি নেতা অমিত মালবীয়র (Amit Malviya) মন্তব্য, এবার মমতার ভণ্ডামি ধরা পড়া গিয়েছে, তিনি এক সম্প্রদায়কে তোষণ করেন এবং অন্য সম্প্রদায়কে ছোট করেন।

বিধানসভায় বাজেট অধিবেশনের ভাষণে এদিন উত্তরপ্রদেশের মুখ্যমন্ত্রী যোগী আদিত্যনাথকে (Yogi Adityanath) তুমুল আক্রমণ করেন বাংলার মুখ্যমন্ত্রী। তিনি বলেন, “মহাকুম্ভ এখন মৃত্যুকুম্ভ হয়ে গেছে, পরিকল্পনার অভাবেই এত মানুষের মৃত্যু হয়েছে।” তিনি কেন্দ্রীয় সরকার ও উত্তরপ্রদেশ সরকারের (UP Government) বিরুদ্ধে তীব্র আক্রমণ শানিয়ে বলেন, “বলছে নাকি ৩০ জন মারা গিয়েছে? কত? হাজার হাজার! পবিত্র জল এখন বিষাক্ত হয়ে গিয়েছে।” মুখ্যমন্ত্রীর মতে, প্রশাসনের ব্যর্থতার কারণেই এই বিপর্যয় ঘটেছে, আর তার দায় নিতে হবে সংশ্লিষ্টদের।

আরও পড়ুন: আমার সঙ্গে সন্ত্রাস-যোগ! প্রমাণ হলে মুখ্যমন্ত্রিত্ব ছেড়ে দেব’, মমতা

মহাকুম্ভ বিপর্যয় প্রসঙ্গে মমতা বন্দ্যোপাধ্যায় আরও বলেন, “মৃতদেহ নিয়ে যারা হাইপ তুলছেন, আর কোটি কোটি টাকা কামাচ্ছেন, তাদের আমি ঘৃণা করি।” মুখ্যমন্ত্রী সরাসরি প্রশ্ন তোলেন, “মহাকুম্ভে এত লোক মারা গেল, কটা কমিশন করেছেন? এমনকি আমার রাজ্যে যে মৃতদেহ এসেছে, তাদের জন্য একটি ডেথ সার্টিফিকেট পর্যন্ত দেননি। এরপর তো বলবেন, হার্ট অ্যাটাকে মারা গিয়েছে!”

এসব শুনে বিধানসভায় বিরোধী দলনেতা শুভেন্দু অধিকারী (Suvendu Adhikari) মুখ্যমন্ত্রীর মন্তব্যের তীব্র প্রতিবাদে শামিল হওয়ার আহ্বান জানান। তিনি বলেন, “আমি হিন্দু সম্প্রদায়, সাধুসন্ত সম্প্রদায়ের মানুষদের বলছি, তীব্র প্রতিবাদ করুন। মুখ্যমন্ত্রী মমতা বন্দ্যোপাধ্যায় মহাকুম্ভকে মৃত্যকুম্ভ বলেছেন। হিন্দুদের প্রতি, মহাকুম্ভের প্রতি এই আক্রমণের প্রতিবাদে গর্জে উঠুন। আপনি যদি সত্যিকারের হিন্দু হন, তাহলে রাজনীতির ঊর্ধ্বে উঠে মমতা বন্দ্যোপাধ্যায়ের এই মন্তব্যের বিরোধিতা করুন।”

দেখুন অন্য খবর:

The post ভণ্ডামি! মমতার ‘মৃত্যুকুম্ভ’ মন্তব্যে আক্রমণ বিজেপির first appeared on KolkataTV.

The post ভণ্ডামি! মমতার ‘মৃত্যুকুম্ভ’ মন্তব্যে আক্রমণ বিজেপির appeared first on KolkataTV.